சரவணன் நிதின் ஸ்கூல் பஃர்ஸ்ட் டேக்கு வந்ததோட சரி, மீதி எல்லாமே கௌரிதான். இந்த தடவைகூட ப்ரோக்ரஸ் கார்ட் வாங்க கௌரி தனியா தான் போனா, டெர்ம் புக்ஸ் வாங்கறது என எல்லா வேலையும் அவ தனியாவே செஞ்சா. போன தீபாவளிக்குக்கூட சரவணன் வேலை விஷயமா வெளியூர்ல இருந்ததால அவ தனியா தான் அவங்க அம்மா வீட்டுக்குப் போனா. எங்கயாவது கல்யாணம், சொந்தக்காரங்க வீட்டு கிரஹப்பிரவேசத்துக்குப் போனாலும் எல்லாரும் சரவணன் வரலயா, தனியா தான் வந்தியா என கேட்கும்போதெல்லாம் இனி இந்தமாதிரி ஃபங்ஷ்ன்க்கு வரக்கூடாதுனு அவளுக்குத் தோன்றியது.